CELEX: C2005/171/02
Language: da
Date: 2005-07-09 00:00:00
Title: Domstolens dom (Store Afdeling) af 3. maj 2005 i de forenede sager C-387/02, C-391/02 og C-403/02, straffesager mod Silvio Berlusconi, Sergio Adelchi, Marcello Dell'Utri m.fl. (anmodninger om præjudiciel afgørelse fra Tribunale di Milano) (Selskabsret — EØF-traktatens artikel 5 (EF-traktatens artikel 5, nu artikel 10 EF) og EØF-traktatens artikel 54, stk. 3, litra g) [EF-traktatens artikel 54, stk. 3, litra g), efter ændring nu artikel 44, stk. 2, litra g), EF] — første direktiv 68/151/EØF, fjerde direktiv 78/660/EØF og syvende direktiv 83/349/EØF — årsregnskaber — princippet om et pålideligt billede — sanktioner for urigtige angivelser om selskaber (urigtige regnskaber) — artikel 6 i første direktiv 68/151 — kravet om, at sanktioner for overtrædelse af fællesskabsretten skal være passende)

9.7.2005   
            
            
               DA
            
            
               Den Europæiske Unions Tidende
            
            
               C 171/1
            
         
      DOMSTOLENS DOM
   
   (Store Afdeling)
   af 3. maj 2005
   i de forenede sager C-387/02, C-391/02 og C-403/02, straffesager mod Silvio Berlusconi, Sergio Adelchi, Marcello Dell'Utri m.fl. (anmodninger om præjudiciel afgørelse fra Tribunale di Milano) (1)
   
   (Selskabsret - EØF-traktatens artikel 5 (EF-traktatens artikel 5, nu artikel 10 EF) og EØF-traktatens artikel 54, stk. 3, litra g) [EF-traktatens artikel 54, stk. 3, litra g), efter ændring nu artikel 44, stk. 2, litra g), EF] - første direktiv 68/151/EØF, fjerde direktiv 78/660/EØF og syvende direktiv 83/349/EØF - årsregnskaber - princippet om et pålideligt billede - sanktioner for urigtige angivelser om selskaber (urigtige regnskaber) - artikel 6 i første direktiv 68/151 - kravet om, at sanktioner for overtrædelse af fællesskabsretten skal være passende)
   (2005/C 171/02)
   Processprog: italiensk
   I de forenede sager C-387/02, C-391/02 og C-403/02,angående anmodninger om præjudiciel afgørelse i henhold til artikel 234 EF, indgivet af Tribunale di Milano (sag C-387/02 og C 403/02) og Corte d'appello di Lecce (sag C-391/02) (Italien), ved afgørelser af 26., 29. og 7. oktober 2002, indgået til Domstolen henholdsvis den 28. oktober, den 12. og den 8. november 2002, i straffesagerne mod: Silvio Berlusconi (sag C-387/02), Sergio Adelchi (sag C-391/02), Marcello Dell'Utri m.fl. (sag C-403/02), har Domstolen (Store Afdeling), sammensat af præsidenten, V. Skouris, afdelingsformændene P. Jann, C.W.A. Timmermans (refererende dommer), A. Rosas og A. Borg Barthet samt dommerne J.-P. Puissochet, R. Schintgen, N. Colneric, S. von Bahr, M. Ilešič, J. Malenovský, U. Lõhmus og E. Levits; generaladvokat: J. Kokott; justitssekretær: ekspeditionssekretær L. Hewlett, den 3. maj 2005 afsagt dom, hvis konklusion lyder således:
   I en situation som den, der foreligger i hovedsagerne, kan en medlemsstats myndigheder ikke påberåbe sig Rådets første direktiv 68/151/EØF af 9. marts 1968 om samordning af de garantier, som kræves i medlemsstaterne af de i traktatens artikel 58, stk. 2, nævnte selskaber til beskyttelse af såvel selskabsdeltagernes som tredjemands interesser, med det formål at gøre disse garantier lige byrdefulde, over for den tiltalte under en straffesag, eftersom et direktiv ikke i sig selv og uafhængigt af en national lov, som er vedtaget af en medlemsstat til gennemførelse af direktivet, kan danne grundlag for at fastslå eller skærpe et strafansvar for den tiltalte.
   
      (1)  EFT C 19 af 25.1.2003.